Rikunarita-ORG/Wikinium huggingface dataset:
# Համաշխարհային կոորդինացված ժամանակ

UTC-ի ժամային գոտիների քարտեզը
**Համաշխարհային կոորդինացված ժամանակը**, **ՀԿԺ** (անգլերեն բեքրոնիմը՝ *Coordinated Universal Time*) քաղաքացիական ժամանակի հիմքն է, որը տարբերվում է միջազգային ատոմային ժամանակից վայրկյանների որոշ թվով և նույնպես տարբերվում UT1-ից վայրկյանների կոտորակային թվով։

UTC-ն մտցվել է հնացված Գրինվիչի միջին ժամանակի (GMT) փոխարեն։ UTC-ի նոր ժամանակի սանդղակը մտցվել է, քանի որ GMT-ի սանդղակը անհարթ էր և կապված էր Երկիր մոլորակի օրական պտույտի հետ։ UTC-ի սանդղակը հիմնված է Միջազգային ատոմային ժամանակի (TAI) հարթ սանդղակի վրա և տվյալ պահին ամենահարմարն է քաղաքացիական օգտագործման համար։

## Տես նաև

* Ատոմային ժամացույց

## Արտաքին հղումներ

* BIPM UTC/TAI Ժամանակի սերվեր

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Համաշխարհային կոորդինացված ժամանակ» հոդվածին։ |
# Քրեական ֆիլմ

Համֆրի Բոգարտը «Քարացած անտառ» (1936) ֆիլմում։
**Քրեական ֆիլմ** կինեմատոգրաֆի ժանրերից, որն իր ուշադրությունը կենտրոնացնում է հանցագործների կյանքի վրա։ Այս ժանրի ֆիլմերի հերոսները կարող են լինել և՛ իրական հանցագործներ, և՛ մտացածին։ Փաստացի այն դետեկտիվ ժանրի տարատեսակներից է։

## Ենթաժանրեր

### Քրեական մարտաֆիլմ

Քրեական մարտաֆիլմներ, սրանք ֆիլմեր են, որոնք քարոզում են բռնություն։ Ըստ Ջուլի Սելբոյի՝ քրեական և մարտաֆիլմերի ժանրերը փոխկապակցված են. «ֆիլմերը չէին կարող գոյություն ունենալ իրենց հանրաճանաչ տեսքով առանց մյուսի հավասար հիմունքներով, ուստի նրանք աշխատում են տանդեմում»։

### Քրեական կատակերգություն

Քրեական կատակերգություններ, դա քրեական ֆիլմի և կատակերգության հիբրիդ է, որը խաղում է քրեական ֆիլմերի կոնվենցիաների հետ և կարող է ներկայացնել սև հումորի ասպեկտներ։ Նրանք սովորաբար ներկայացնում են համր հանցագործներ կամ հանցագործ հանցագործներ, որոնք անշնորհք կերպով մահապատժի են ենթարկվում կամ ներկայացվում են թեթև սիրով։ Ժանրը կրկին հայտնի դարձավ 1990-ականների անկախ կինոյի տեսարանում, որը համատեղում էր քրեական թրիլլերի կլիշեները կատակերգական յուրացումների հետ։

### Քրեական դրամա

Քրեական դրամաներ, դրանք հանցագործների բարոյական երկընտրանքներով զբաղվող ֆիլմեր են։ Նրանք տարբերվում են քրեական թրիլլերներից, քանի որ ֆիլմերը հակված են կենտրոնանալ անդրաշխարհի ավելի մութ և իրատեսական պատկերման վրա, այլ ոչ թե բռնության և փոխհրաձգության հաջորդականության վրա։ Երբեմն այս ֆիլմերը սկսվում են քրեական թրիլլերի ավելի ինտենսիվ տարրերով, որպեսզի վերաճեն ավելի խորաթափանց պատմությունների։

### Քրեական թրիլլեր

Քրեական թրիլերներ, կենտրոնացած է ինչպես հաջող, այնպես էլ անհաջող հանցագործությունների հուզիչ տարրերի վրա։ Ի տարբերություն ոստիկանական ընթացակարգերի, դրանք կենտրոնանում են հանցագործի կամ հանցագործների խմբի վրա, այլ ոչ թե իրավապահների վրա։ Այս ֆիլմերը հակված են կենտրոնանալ բռնության տեսարանների, կրկնակի խաչմերուկների, կողոպուտների և սպանությունների վրա։

### Ավազակային ֆիլմ

Հնդկական կինոյի ժանր (ներառյալ հինդի կինոինդուստրիան), որը պտտվում է գանգստերների շուրջ։

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քրեական ֆիլմ» հոդվածին։ |

## Ծանոթագրություններ
# Internet Movie Database

| Internet Movie Database  |
| --- |
|  |
| imdb.com​(անգլ.) |
| Տեսակ | review aggregator?, video game database?, social cataloging application?, television series database?, podcast directory?, online film database? և ձեռնարկություն |
| Երկիր |  Միացյալ Թագավորություն |
| Գրանցում | կամավոր |
| Լեզու | անգլերեն, գերմաներեն, ֆրանսերեն, իսպաներեն, իտալերեն, պորտուգալերեն, լեհերեն, ռումիներեն, ֆիններեն և հունգարերեն |
| Սեփականատեր | Ամազոն |
| Հեղինակ | Col Needham? |
| Բացված | հոկտեմբերի 17, 1990 |
|  Internet Movie Database Վիքիպահեստում |

**Internet Movie Database** (**IMDb**, թարգ.՝ Համացանցային Ֆիլմադարան), համացանցում կինեմատոգրաֆի խոշորագույն տվյալների բազան է և կայքը։ Այն մասամբ լրացվում է կամավորներով, ինչը որոշ չափով նման է վիքի-սկզբունքին։ Բազայում հավաքված են տեղեկություններ ավելի քան 450 000 ֆիլմերի և հեռուստասերիալների, այդ թվում՝ մոտ 2 000 000 դերասանների, ռեժիսորների և կինոյի այլ մասնագետների մասին։

Սկսած 1998 թ. IMDb տվյալների բազային տիրում է Ամազոն ընկերությունը։ IMDb գրեթե բոլոր տեղեկությունները գտնվում են անվճար մուտքում, IMDb.com կայքը գործում է անվճար ծրագրային ապահովման հիման վրա (Apache, Perl և այլն)։ Ըստ «Alexa» ռեյտինգային գործակալության գնահատման IMDb.com կայքը մշտապես գտնվում է Միջազգային ոստայնի հարյուր ամենաայցելվող կայքերի խմբում։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Internet Movie Database» հոդվածին։ |
# Հունիսի 18[խմբագրել | խմբագրել կոդը]

|  |  |  |
| --- | --- | --- |
| << | **Հունիս** | >> |
| Կի | Եկ | Եք | Չո | Հի | Ու | Շա |
|  | 1 | 2 | 3 | 4 | 5 | 6 |
| 7 | 8 | 9 | 10 | 11 | 12 | 13 |
| 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 |
| 28 | 29 | 30 |  |  |  |  |

**Հունիսի 18**, տարվա 169-րդ (նահանջ տարիներին՝ 170-րդ) օրն է։

* Տարվա ավարտին մնում է 196 օր։

## Դեպքեր

* 1429 - Տեղի ունեցավ Պատեի ճակատամարտը՝ Հարյուրամյա պատերազմի նշանավոր ճակատամարտերից մեկը։
* 1812 - ԱՄՆ-ն պատերազմ հայտարարեց Անգլիային ու սկսվեց անգլո-ամերիկյան պատերազմը։
* 1815 - Տեղի ունեցավ Վաթերլոոյի ճակատամարտը։
* 1953 - Եգիպտոսը հռչակվեց հանրապետություն։
* 1987 - Եվրախորհրդարանն ընդունեց բանաձև «Հայկական հարցի քաղաքական լուծման մասին»։

## Ծնունդներ

* 1812 - Իվան Գոնչարով, ռուս գրող
* 1820 - Ղևոնդ Ալիշան, հայ բանաստեղծ, բանասեր, պատմաբան
* 1876 - Քրիստափոր Արարատյան, ականավոր հայ ռազմական գործիչ, Սարդարապատի ճակատամարտում հրետանու հրամանատար, Հայաստանի Առաջին Հանրապետության երկրորդ պաշտպանության նախարար
* 1902 - Բորիս Բառնետ, խորհրդային կինոռեժիսոր և դերասան
* 1915 - Լևոն Գրիգորյան (թավջութակահար), թավջութակահար, ՀԽՍՀ վաստակավոր արտիստ (1961)
* 1919 - Վարդան Մուսախանյան, Հայաստանի վաստակավոր իրավաբան, իրավաբանական գիտությունների թեկնածու
* 1920 - Մարիո Բեկարիա, իտալացի քաղաքական գործիչ՝ Քրիստոնեական ժողովրդավարություն կուսակցությունից
* 1942 - Փոլ Մաքքարթնի, երաժիշտ
* 1946 - Ֆաբիո Կապելլո, իտալացի ֆուտբոլիստ, կիսապաշտպան և գլխավոր մարզիչ
* 1969 - Արթուր Ղուկասյան, հայ լրագրող, բանաստեղծ, հասարակական գործիչ
* 1974 - Վինչենցո Մոնտելլա, իտալացի նախկին ֆուտբոլիստ, հարձակվող, ներկայումս Ֆիորենտինայի գլխավոր մարզիչ
* 1975 - Ջամել Դեբբուզ, Ֆրանսիացի կինոդերասան, կատակերգու
* 1976 - Մաքսիմ Գալկին, ռուս կատակերգու, հումորիստ, հաղորդավար, կինոդերասան և երգի
* 1982 - Մարկո Բորիելլո, իտալացի ֆուտբոլիստ, հարձակվող
* 1996 - Ալեն Հալիլովիչ, խորվաթ ֆուտբոլիստ

## Մահեր

* 1928 - Ռուալ Ամունդսեն, նորվեգացի ճանապարհորդ, հետախույզ
* 1936 - Մաքսիմ Գորկի, ռուս գրող (ծնվ. 1868)։
* 2011 - Ելենա Բոներ, խորհրդային հայտնի իրավապաշտպան, հրապարակախոս (ծնվ. 1923)
* 2022 - Ռուբեն Արուտչյան, հայ նկարիչ, ճարտարապետ, ՀՀ վաստակավոր նկարիչ (ծնվ. 1947)

## Տոներ
# Նկարահանման շրջան[խմբագրել | խմբագրել կոդը]

Ֆիլմի նկարահանումներ Նյուարկում, Նյու Յորք
**Նկարահանման շրջանը** կինոարտադրության այն փուլն է, որտեղ ֆիլմը նկարահանվում է դերասանների կամզով և շարժվող տեսախցիկներով, ի տարբերություն նախաարտադրությունից և հետարտադրությունից։

Հիմնական նկարահանումները, սովորաբար, կինոարտադրության ամենաերկարատև և ամենաթանկ փուլն է, քանի որ մեծ գումարներ են ծախսվում դերասանների, ռեժիսորի, նկարահանող խմբի և հատուկ էֆեկտների վրա։ Այդ պատճառով, այն պահանջում է ճշգրիտ ծրագրում և մանրամասն մտածված մոտեցում։ Նկարահանումների ճիշտ կազմակերպումը և պլանների ժամանակին համակարգումը թույլ է տալիս նվազագույնի հասցնել նկարահանման փուլը։ Նկարահանումների ծրագրման կարևոր մաս է համարվում ապահովել դրա անխափանությունն ու խմբի պարապուրդի բացառումը։

Որպես կանոն, այն կապող օղակ է համարվում նախապատրաստական փուլի և հենց ֆիլմի մոնտաժի միջև։ Պրոֆեսիոնալ կինեմատոգրաֆիայում, լիամետրաժ գեղարվեստական ֆիլմերը նկարահանվում են խմբով, որը կարող է ներառել մի քանի տասնյակ, նույնիսկ հարյուր աշխատակից, ինչը կախված է նկարվող նյութի մասշտաբից և բարդությունից։

## Ժամանակակից տեխնոլոգիաներ

Թվային տեխնոլոգիաների տարածման հետ մեկտեղ, կինոարտադրության գործընթացը սկսեց տարբերվել դասականից։ Այն իրենից ներկայացնում է ժապավենային տարբեր համադրություններ և աշխատանքի թվային հնարքներ։ Որոշ տեխնոլոգիական փուլեր լիովին դադարել են գոյություն ունենալ կամ փոփոխվել են։ Այսօր չեն ստեղծվում ֆիլմեր միայն ժապավենային կամ թվային մեթոդներով։ Գործնականորեն, մոնտաժային ողջ փուլն իրականացվում է համակարգիչների միջոցով։

## Տես նաև

* Կինոդիստրիբյուտոր
* Կինեմատոգրաֆիա
* Նկարահանող խումբ
* Կինոնկարահանում
* Հնչյունավորում

## Ռուսերեն գրականություն

* *Б. Коноплёв* Основы фильмопроизводства. — 2-е изд. — М.,: "Искусство", 1975. — 448 с.
* «Кинопроизводство. Систематизированный сборник нормативных актов и ведомственных указаний. ДСП» Москва, Искусство, 1973 год
* Ю.А.Кравцов «Конспект по теории кино. 2006г.»
* Девид К. Ирвинг и Питер В. Ри «Продюсирование и режиссура короткометражных кино- и видеофильмов» Москва, ГИТР, 2008
* Барнуэл Дж. «Фундаментальные основы кинопроизводства» Москва, Тридэ-кукинг, 2010
* «Единое положение о съемочной группе по производству художественных кинофильмов и правах и обязанностях основного её состава» Москва, Госкиноиздат, 1947 год
* «Справочник по производству художественных фильмов» Москва, Искусство, 1958 год

## Ծանոթագրություններ